NESERIOS 


nuvelă autobiografică 


-de Marin Creţu (Kapushon) 


3 iunie, ora 8.30 dimineaţă. Baza en-gross a firmei “Music Master”. 


-20 de casete “lon Suruceanu. The Best”, așa...15 cu “Lăutarii”, de-aestea dă- 
ni și CD-uri că le cumpară narodu pentru nunți. 


-Tot 15? 
-Ei 15! Și să fac bors cu dînsele? Dă-ni vreo 3-4. 


-la băi, c-aestea’s “hadavie”. Si la voi la Soroca nu-s nunti sau și? Sau la voi 
numa’ manele se ascultă? — ride vinzătorul de casete. Ride fără poftă, că e 
dimineaţă și de fumat, a fumat el o țigară lasată de ieri în pachet, da iaca ultima 
cafea a baut-o fiu-său care e șofer pe rutiera “3T” și se trezește la 5. Și nici el nu a 
mai reușit să treacă drumul la holul hotelului “Chișinău”, că acolo, chiar de-ți 
pregătește o jije din pachetel “Nescafe”, are miros de cofeină oricum.. 


-De restul dă-ni O-Zone. CD-uri mai puţine, casete mai multe, vezi de cît mi- 
ajunge din mia șeea... 


-7 CD-uri și 32 de casete. Fix iese, parc-ai știut.. Băi Valera, îti dau 30 de O- 
Zone și ia 2 casete cu rap de aista “maladiojnii”. Nou-nouţ, azi le punem în 
vinzare. Cum s-ar spune, fași safteaua...hai nu strimba din nas că Soroca-i mare 
gasești tu pe cine să amăgești sa i le bagi... Levis Klan le zice, sau Livis Clan, 
caroce îs de la Leova aeștea.. 


Introducere în viața LV's Klan-ului 


La data de 3 iunie 2003, a fost pus în vînzare pe piaţa Republicii Moldova, 
albumul de rap “Neserios” al trupei leovene “LV's Klan”. Albumul fusese scos pe 
casetă, cu ajutorul casei de discuri “Music Master” (Chişinau). 


Se spune că este primul album de rap oficial în Republica Moldova. Într-adevăr, 
pînă la acel moment, existase compilaţia “Legea Străzii” în 2002, ai aceleiași 
companii “Music Master”. Albume de hip-hip a unei singure trupe, oficiale, însă, 


nu. 


Aşa deci, dacă citiți aceste litere chiar pe 3 iunie 2013(că pentru asta le-am scris), 
sunt exact 10 ani de la albumul “LV's Klan - Neserios” și 10 ani de la primul album 
de rap din Republica Moldova. 


Trupa “Lv's Klan” fusese înfiinţată de Maru(acum Kapushon),adică eu și Sica 
(acum Eduard Ichim) în anul 2000. Începînd cu anul 2001, Guz (acum Guz ), vine în 
trupă și devenim deci 3.Astfel mai semănam a “clan”, că pînă la acel moment, ce 
fel de clan din 2 capete: unul blond și unul negru. Acum însă, s-a mai adăugat și un 
capăt chel....transformîndu-se în pletos mai apoi. 


1. Pînă a fi “neserioși”. 
1.1. “Pentru bani” 


Eu și Sica aveam deja un 
album înregistrat direct pe 
casetofon, destul de home- 
made. Furasem mai multe 
instrumentale de la artiștii 
români hip-hop. Sica mai era și 
meșter de-a sempla pe 
casetofon. Deci, găsea 
fragmentul unde nu erau voci și 


înregistra acele 2-3 secunde pe 
o altă casetă, care nu era 
curată, era cu “ABBA”, de-a lui 
tata, dar asta, normal, nu era 
deloc o problemă. “Ce fel de muzică mai e și asta? ABBA!” Apoi întorcea puţin 
pelicula iarăși la acele 2-3 secunde fără voci și le înregistra exact alături lîngă 
bucăţica ceea de 3 secunde înscrisă anterior. În cateva ore avea un instrumental 
de toată frumuseţea, care din cînd în cînd sărea din ritm, dar nu era o problemă, 
că și noi cu răp-uiala săream din ritm, deci ieșea că noi aveam nevoie exact de 
astfel de instrumentale. 


Era un băietan care dăruia cea mai multă fericire din oraș. Exact! Era DJ la 
discotecă.Dacă cititorul are în jur de 13 ani acum, e posibil că el există datorită 
acestui DJ. Da, da, mai ales dacă mai e și din Leova, șansele îs chiar mari, fiindcă 
posibil tinerii părinţi să se fi cunoscut dansînd medleak anume după “..potomu 
sto esti Alioșca u tebia..” pusă de acest DJ. 


îi spuneau “Maki”. El avea vreo 2-3 casetofoane, unul “Electronica” (că de altfel 
cel fel de DJ fără o electronică?) și vreo 2 “Mayak”.Plus 2 amplificatoare, unul era 
vinovatul multor pauze și șuierături de la discotecă. Acel amplificator era un fel de 
masohist, fiindcă dacă se excita prea tare de fundurile dansînde din discotecă, nu 
pornea nici în ruptul capului pînă nu primea vreo 2 pumni puternici, unul în coaste 
și unul la fund. Și desigur 2 microfoane, ambele cu fir, ambele grele și ambele cu 
“izolentă” la gîturi, de ziceai că-s fulare negre, ca la mafioţii din “Comisar Catani”. 
Cu aceste 30 de kile de aparataj, cu bunăvoința unui prieten de a ne primi la el în 
apartament, în calitate de studiou, că la noi erau părinţii des acasă și nu de alta da 
s-ar putea să nu fi fost înţeleși corect de părinţi dacă incepeam a sudui prin casă la 
fiecare 2-3 versuri de parcă am fi fost neam din neam din ţigani. Desigur, plus 
dorinţa sinceră a lui Maki de a ajuta muzicanţii și coniacul nostru cu brînza învelită 
în ziarul “Komsomolskaia Pravda” a făcut o atmosferă excelentă de-a urla în 
microfoanele cu gulere negre. 


2 ore. De atita am avut nevoie și asta cu tot cu pregătire și prima casetă 
înregistrată era gata. Am înscris-o ca la concert, cu cîteva pauze între piese de a 
mai bea încă 30 de grame. Astfel, caseta căreia noi îi ziceam albumul “Pentru 
bani”, era gata.. si noi tapeni. 


1.2. “Gata de orice” 


AJ) A 


Altul, la fel de “samodelinii” înregistrat într-un apartament din Galaţi, însă 
erau înregistrări făcute acasă, pe instrumentale lucrate pe clapă. Asta s-a 
întîmplat peste vreun an și cîteva luni. Mersesem la Galaţi la un prieten a unui 
prieten de-a nostru, care semăna cu Uzzi din B.U.G. Mafia, fapt pentru care avea 
toată stima noastră. El avea calculator acasă, microfon, un “Acid Pro” și mai și 
pricepea pe unde se apasă acolo pe “Rec” și știa cînd trebuia să oprească. Astfel, 
în vreo 5 zile ne-am ales cu un album înregistrat pe calculator, cu faptul că am 
băut cam prin toate barurile si terasele din acel sector al Galaţiului și cu mîndria 
că am înregistrat un album în România. Asta era un fel de “încă puțin și suntem ca 
“La Familia”. l-am zis aceluiași album: “Gata de orice”. Însă, nici albumul nu era 
așa cum ar fi trebuit să fie un album și noi, poate și eram gata de orice, dar încă 


nu știam de ce anume... 


1.3. Venirea Hip-Hop-ului românesc în Leova 


Aşa deci, un album lucrat într-un studiou 
profesionist încă nu aveam. La fel și Guz, avea 
piese cît solo atit și cu fosta trupă “Zapte- 
Zapte”. Hotarisem noi să scoatem un album din 
toate cite le avem, că de altfel, ce fel de trupă 
fără album? Așa credeam noi. Plus că nișa de 
“primii care au scos un album de rap” era liberă. 
Noi, adolescenţi înfierbîntaţi, normal, doream să 
fim primii.... De-am fi fost primii și la 
învățătură..ei.. da’ asta-i altă poveste.. 


Pînă la acel moment, Guz avuse o trupă 
instrumentistă. Îi spuneau “Atlantic”.Erau 4 
baieţi: tobe, acordeon, clarnet si pian. Da, el era cu acordeonul. Cîntau mai mult 
cover-uri cu influenţe rave si tehno. Vă închipuiţi cum suna la acordeon si clarnet 
“Smack my bitch up” al celor de la “The Prodigy”? 


Apoi, “mama lui de rap românesc!”, a ajuns și pe la noi, prin acel orășel. Trăia 
lumea fără griji. Copiii umblau care la batută, care la dansuri sportive, șah și 
dame, fotbal, ciclism, că aveam de toate și brusc într-o dimineaţă sumbră de 
august, cu multă ceaţă, cobora la vale, dinspre autogară, el, hip-hop-ul românesc. 
Nu venea singur, venea cu un adolescent bronzat, care venea de la odihnă de la 
Constanţa. 


S-a agăţat de săracul copil chiar in plină piaţă din Constanţa. El, ba se uita după un 
chipiu cu “USA California”, ba după o casetă cu un nevinovat “/'m lonely, lonely, 
lonely....I'm lonely, lonely in my life..” de “NANA”, da' de la o tarabă apropiată îl 
tot striga hip-hop-ul românesc. Îl striga cu tupeu, tare, de parcă-l ura, ca la Anul- 
Nou: “Toată lumea ţipă! Pantelimon! Sîntem Mafia! Deasupra tuturor! Pentru '97 
— înc-o dată! Ye-e, Pantelimon sută la sută!” N-avea șanse copilul, prea frumos îl 
ura. Încercaseră părinţii să-l tragă înapoi, încercau să-l ajute din răsputeri, însă 
nu... el era aproape dependent... de acele versuri. Au luat hip-hop-ul românesc cu 
ei în mașină. Împreună cu tatăl și mama. Pe drum el a mai scos vreo 2 urături 
unele cu înjurături și mama a vrut sa-l dea jos din mașină, chiar din mers, a vrut 
sa-l scoată pe fereastră, însă copilul l-a ascuns bine în playerul lui “First” și 
playerul l-a bagat la piept că n-a mai dat mama de el. 


Așa deci, cobora la vale în 
oraș, mîndru și puternic, 
ascuns în geanta copilului. 
Într-același buzunar cu 
actele, învelit cu 2 
plapume. Pe una era 
scris:"B.U.G. Mafia — 
Deasupra tuturor” și pe 
alta “Paraziţii - Suta”. 


Ei bine, cu venirea 
hip-hop-ului românesc în 


oraș, mulți s-au lăsat de 


batută, de fotbal și mai 

ales de dansuri sportive și s-au împreetenit cu el. Aveai 
privilegii dacă prieteneai cu el: erai foarte modern, te simţeai destul de cool, 
învăţai o mulţime de cuvinte noi românești, cuvinte de cartier care te făceau să 
pari tare progresist și matur. Cuvinte ca “gabor, muie, borfaș, jmenar”. Dacă-ţi 
mai puneai și un chipiu pe o parte, aveai toate privilegiile în lupta pentru sexul 
feminin, în faţa “celor rămași în urmă” care încă ascultă “Dai i na nebe tuci, tuci, 
tuci..A tuci kak liuuuud.i...” Doar că hip-hop-ul românesc era destul de sever, te 
puteai face amic cu el, cu o condiţie: ca tot timpul liber și 50% din cel pe care-l 
foloseşti pentru a-ţi face lecţiile, pentru a ajuta la treburile casei, pentru a te 
plimba prin parc frumos cu fata din clasa paralelă, să-l petreci cu el. Astfel, mulţi 
jertveau dansurile sportive și toate cele „neimportante” pentru a prieteni cu el. 
Jertveau și pe domnișoara din clasa paralelă. Aici era simplu, că pînă la acel 
moment cînd o vedea îi spunea timid un: 


-“Privet Nicoleta, tu vei veni deseară la serata din sala festivă?”. 
Însă compania noului prieten dădea de știre și fraza de mai sus se transforma în: 


-“Și fa gagico? Vii disară la bairam să dai din găoază?....și ti superi fa? ..ei! 
muie! Baietii sînt baieţi și femeile sînt curve..” 


Și iată așa umblau adolescenţii duminica perechi prin centrul Leovei, perechi la 
piaţă, perechi la izvor, și numai prietenii hip-hop-ului se adunau în găști și umblau 
din colo-n coa’ ţinîndu-se de coaie ca Uzzi... 


Ei bine, în mare taină, cînd se întuneca, își îmbrăcau 
pantalonii și cămașa care nu erau nici cu 3, nici cu 2 și 
nici chiar cu o măsură mai mare. Strîngeau cureaua 
omenește să nu le cadă blugii, se pieptănau, în caz că 
încă nu reușise să se tundă chilug în acea lună și cu 
aceeași mimică nevinovată, fugeau tocmai după școala 
internat unde-s mai mulți cîini decît case locuite și nu 
prea tare ca să nu trezească chiar toţi cîinii din mahala, 


strigau la o portiţă din capăt: “Na-ta-șaaaa!”. Deși am 
scris la plural, unul singur precis făcea astfel. 


1.4.” 7apte-7apte” 


Păi, uite că acest hip-hop românesc, nemilostiv, l-a agăţat și pe Guz într-o 
seară, chiar la el 
pe stradă. Tocmai 
de atunci au fost 
nevoiți și el și 
prietenul său din 
aceeași trupă, 
clarnetistul 
Cristian, sa pună 
capăt activităţii 


trupei “Atlantic”. 
Era condiţia 
primară a noului prieten. El nu suporta că ei își petrec aproape tot timpul în școala 
muzicală bătînd în clapele acordeonului și clarnetului. 


Într-o seară le-a zis verde-n faţă, că era tare tupeist hip-hop-ul acesta: 


-“Dacă vreţi să fiţi și mai departe băieţi de băieţi, încetaţi activitatea aia de 
căcat. Voi ce? Sunteţi fraieri să cîntaţi la acordeon? Dacă tot vreţi trupă, facem 
alta și mă luaţi și pe mine cu voi”. 


Astfel Guz și Cristian au lăsat instrumentele pe garderobă și si-au făcut trupă: “ei 


doi și hip-hop-ul”. Tot el a și pus denumirea trupei “Zapte-Zapte”. Săracii copii nici 
nu prea știau ce ar însemna acest 7, însă hip-hop-ul le-a zis să nu se teamă că e 


vorba de cifra 7 care se folosește des în poveștile populare românești. Mai apoi au 


înţeles ei de unde vine această cifră, tot de la el au auzit, însă era tîrziu. Prima 
piesă era gata... 


Nu știu pînă la urmă care a fost motivul destrămării trupei lor, că nu a fost hip- 
hop-ul vinovat la sigur, fiindcă după destrămare, și unul și altul au rămas prieteni 
cu el, doar că-n diferite trupe. 


Guz vroia în acea perioadă să se lase și de hip-hop și de muzică în general. Vroia 
doar, că n-o mai făcea la sigur. Deși, dacă tot mai are o profesie, cea de lemnar, se 
putea ocupa cu lemnăria. Spre exemplu, putea construi căsuțe pentru buburuze. 


Dar n-a fost să fie. Noi cu Sica, prieteneam cu el, plus că unele intrumentale 
pentru LV'Klan erau făcute de el, chiar de încă nu era cu noi în trupă. Mai era și 
vecin cu Sica și deci ne puteam întîlni ușor la Sica acasă, că el avea cel mai bun 
aparataj. Deci, hotărisem sa fim mai departe în trupă 3: Eu, Sica, Guz. 


2. Spor la muncă. 


Eram noi fani ai trupelor B.U.G. Mafia, La Familia si Parazitii, ca și 
majoritatea de pe atunci. Și normal, încercam să ne încadrăm în unul din aceste 
stiluri.Cum și majoritatea tinerilor MC acum sunt mici Dragoni si Cedrici. Probabil 
Sica “prietenea” mai mult cu Paraziţii, Guz cu La Familia si eu cu B.U.G. Din acest 
motiv albumul conţine piese în care se observă influenţa acestor 3 trupe. Nu am 
fost influenţaţi doar de una singura. 


2.1. Cum denumim albumul? 


Din cele pe care le mai tin minte, denumiri propuse, au fost variantele 
“Doar 3 blocuri”(referindu-se la blocurile din cartierul “Roza” din Leova de unde 


erau Sica și Guz și despre care se amintea destul de des în piese.) Eu, deși nu sunt 
de la Roza , nu eram împotriva denumirii, fiindcă îmi era si mie aproape Roza 
oricum, asa cum des eram pe acolo, venind la ei. Pînă la urmă ne-am dezis din 
cauza albumului B.U.G. Mafia —“După blocuri” si vroiam să fim originali. Asta era 
unica propunere de denumire cu influență “mafiotă”, celelalte erau “parazitare”. 
Era varianta “Cei mai alcoolici” și alta “Cei mai alcoolici sau altă denumire idioată 
de album”. Noi credeam că dacă bem cîteva pahare de vin sîmbăta inainte de 


discotecă, sîntem și alcoolici și asta noi credeam că e “kruta”. 


Varianta “Nimic serios” a decăzut din cauza unui album vechi al Paraziţilor — 
“Nimic norma!” și era vorba, iarăși, de originalitate. 


Pînă la urmă am rămas la “Neserios”, deși piese neserioase erau vreo 2-3 , restul 
erau “rele”, cu influenţe gangsta”. Însă mai era și lămurirea, că atunci prin 2001- 
2003, ceea ce făceam noi, răpcik, era destul de neserioasă ocupaţie, o spuneau 
mulţi din jurul nostru, mi-o aminteau și părinţii cu grijă în fiece dimineaţă, deci ne 
reprezenta oricum denumirea. Plus că, mai ocupa și puţin loc să scrii “Neserios”, 
casetele fiind micuţe, nu prea aveai unde te înșira. 


2.2. Pe unde se ascund studiourile? 


Ei, ce știam noi despre studiouri? Eu credeam că, dacă ai un microfon din 
acelea de la Casa de Cultură, gata, ai și studiou. Nu cunoșteam pe nimeni în 
Chișinău din cei care să o aibă aproape cu muzica, că , mă rog, la capitală erau 
studiourile. 3 țărănași cu capurile chele, influenţaţi de moda criminală a anilor '90, 
umblau cu căutatul prin capitală. 


Bine, știam noi despre studioul domnului Mihai Macaru de la etajul 4 de pe strada 


|? 


București 68. Acolo inregistrasem piesa “Îngerul” mai înainte, pentru compilaţia 
“Legea Străzii”. Ştiam că domnul Mihai nu pricepe nimic în rap, da’ nici noi multe 
nu pricepeam, așa că eram mulţumiţi de afacere. Dar mai știam că domnul Mihai 
era un tînăr pozitiv care ne tot intra în situaţie și părea și el mai simplu. Asta ne 
permitea să nu ne complexăm tare, că na!.. Studiou!! . Plus la toate, Îngerul” îl 
înregistrasem cu 10 dolari! Atunci era un preț mediu pentru o oră de înregistrare. 
Veneam pregătiţi cu textele învățate pe de rost ca să reușim într-o oră, că dacă ne 
întindem mai mult, rămînem fără bani de drum la Leova sau fără baton și chefir 


pe seară, dacă rămînem pe undeva prin Chișinău. 


Socotisem noi, ziceam că adunăm vreo 200 dolari și facem tocmai 20 de piese a 
cite 10 dolari. Însă n-a fost să fie. Domnul Mihai ne-a mai lămurit că e nevoie de 


lucrat la instrumentale omenește. Dacă vrem album, nu facem noi treabă cu midi- 
urile din clapa lu’ varu’ lu Guz — “Casio”. Plus, nu putem grăbi fiecare piesă strict 
într-o oră de vreme. Pînă la urmă am ajuns la înţelegerea că scoatem din ciorap 
400 de dolari pentru 10 piese și putem lucra la el in studiou și la instrumentale. 


2.3. De la clapa “Casio” la “Reason 2.0”. 


Am adunat noi deci banii, nu prea înţeleg cum de ne-a reușit nouă să facem 
asta atunci, fiindcă era cam sărăcie si pentru noi 400 de dolari era o mare avere.și 
pe parinţi îi cam apucau ticurile nervoase cînd auzeau de muzică. Ei bine, băieţi 
sîrguincioși și cu ţel strict stabilit, ne-am descurcat. 


A inceput mai întîi lucrul la instrumentale, care a căzut pe spatele încă 
fraged a lui Ivan Guzu. El era cu studii, deși începătoare, însă totuși de la “Ștefan 
Neaga”, plus că el se ocupase și pînă în acel moment de isntrumentale pe clapă, 
era creaţia lui, el trebuia să încerce să le facă acum pe calculator. Eu nici n-aveam 
cum, așa cum eram deja student la Cluj-Napoca și... bine, nu prea rupeam eu 
cartea, dar mai trebuia să mai trec din cînd în cînd cel puţin pe la laboratoare, că 
de altfel nu mai stăteam eu 3 ani acolo cum nu castigă Moldova campionatul 
mondial la hochei. 


În toamna 2002, eu eram la Cluj, Sica la Leova, era DJ la discotecă și Guz după 
orele de la Neaga, fugea pe strada București 68 să facă instrumentale, și, din 
spusele lui, domnul Macaru mai era și des ocupat sau putea să nu se ţină de 
cuvînt și să nu vină la ora stabilită... și încă cum putea!! Mai vorbeam cu Guz pe 
e-mail, pe mirc , îl mai sunam cînd primeam bursa de 50 dolari și cam așa mergea 
pregătirea noastră. El îmi tot spunea ce mai e nou cu melodiile, era entuziasmat 
oricum, lucra în studiou, în “Reason 2.0”. Un plus a fost, totuși, pentru el, că a 
învăţat atunci, cu ajutorul d-lui Mihai, programul, care l-a ajutat mult timp după 
asta, chiar și în perioada creării pieselor în trupa “Moara Stricată”. 


larna 2002-2003, cînd melodiile 
erau gata, am venit și noi cu Sica la 
înregistrări. Eu aveam pregătit pe 
foi fiecare text, fiecare “fișskă”, 
fiecare back era scris unde trebuie 
să fie. Le pregătisem de-a lungul 
timpului cît aşteptam cu nerăbdare 
la Cluj să ne apucăm de înregistrat. 


2.4. Ura! Înregistrăm! Suntem artiști, ca Puya sau chiar ca Eminem. 


Se pornise deci treaba! Bani puţini de tot și o iarnă mega friguroasă. Erau 
cam în fiecare zi între -20 si -30 grade, cred că n-am mai simţit de atunci mai mult 
ger. ÎI simţeam fiindcă eram des pe străzile Chișinăului. Guz închiria o cameră la 
Botanica, student fiind și stapana era ....ei, bine, ca stăpîna, nu permitea să 
ramană peste noapte prieteni. Guz însă se înţelegea uneori și Sica rămînea la el. 
Dacă nu se primea, Sica rămînea pe la niște rude. Eu rămîneam cel mai des la un 
cămin studenţesc de la Buiucani, de pe str. Suceava, la un prieten. Și acolo nu era 
la bunica, să vii cînd vrei, că mai erau comendanţi pe care îi amăgeai uneori cu o 
ciocolată, dar uneori nu aveai de ciocolată. Oricum, de cele mai mutle ori se 
primea să rămîn acolo. Și acolo...care dormit? Studenţii îs veseli, vin de casă are 
Moldova destul,așa că dă-i cu cîntatul pînă dimineaţă.Dimineaţă 2 ore aţipeam și 
fuga pe București cu mutra pe-o parte și-un “peregar” ca de la un moșneag pe 24 
februarie dimineață. Dacă nu-mi ieșea cu căminul de la Buiucani, mai era varianta 
la alt prieten, la căminele de la medicină. Mă străduiam însă, să nu pra ajung 
acolo, că cei de la Buiucani cel puţin, “îi dădeau cu vinul”, dar și mai găseau și o 
ceapă-două prin sertare, însă cei de la “Testimiţanu”, la terasă, “Stroga Rakiu!” 
“Cari zakuskă? loti zapivești cu pivă dacă vrei..” În schimb era vesel, și din cînd în 
cînd îmi plăcea să mă duc și pe acolo, la Malina Mică, să mă “atarvesc polnostiu”. 


De la început la studiou eram cuminţi, 
modești, înregistram cu sîrguință, serioși, 
deși lucram la un album „neserios”. Asta 
pînă ne-am împrietenit cu domnul Mihai. 
După asta el ne permitea să venim cu 
“baklașka” cu vin în studiou și asta era mare 
fericire. 


Sica avea la Leova vreo 2 butoaie de vin. 
Unul era mai micut, din “nerjaveikă”, acolo 
se păstra vinul cel bun, din care se scoate 
cînd vin musafiri importanţi și cînd vine tata 


obosit de la lucru. Sica însă, se stima pe sine 


și desigur scotea pe ascuns din acel bun. Ei, 

ca să nu observe mama că dispare vinul, mai turna niște apă, astfel vinul din ce în 
ce mai mult își pierdea din tărie și gust... Observase mamă-sa că s-a evaporat 
vinul cel bun, tocmai cînd terminasem noi albumul. Ce-a păţit, el știe, nouă ne-a 
mers că nu eram de faţă. 


Afară ger, de mîncat, mîncasem baton și chefir, înainte de a veni la studiou, că 
acesta era meniul nostru sănătos. Eram mulţumiţi. Cu Sica uneori mai aveam 
încordări, fiindcă el era mare iubitor de hot-dog-uri, mă mir cu de a crescut și nu 
și-a deschis propria lui afacere cu hot-dog-uri, că eram sigur că o va face. Deci din 
10 lei, era posibilitatea să luăm sau 2 chefiruri la toţi 3 și un baton, sau un hot- 
dog pentru el și un baton pentru noi. Noi cu Guz, normal că nu vroiam să mîncăm 
baton gol, din acest motiv îi lămuream că nu e logic așa.... Nu prea era el de acord 
cu logica noastră, însă pînă la urmă se dădea convins... pînă a doua zi. 


Acum deci, sătui, în studiou călduţ, muzică, miros de tehnică, mai beam vreo 2 
jumătăţi de pahar de vin și ne umfla risul. Rîdeam ca bolnavii psihic, de la orice și 
cel mai interesant era că domnul Mihai rîdea cu noi. Asta ne făcea să intrăm și mai 
mult în isterică de rîs. El nu se grăbea niciodată. Nu, nu-l plăteam la oră, că astfel 
ar fi fost de înţeles de ce nu se grăbește. Însă îi plăteam o sumă fixă, deci nu avea 
de ce să întindă aţa. Probabil îi era și lui interesant cu noi. Apoi chiar ne-a luat pe 
la niște concerte cu el și încă cîțiva cîntăreţi necunoscuţi de muzică ușoară. La un 
concert, ţin minte, undeva într-un sat din raionul laloveni, Guz nu a putut veni din 
motiv de boală și am mers eu cu Sica și am cîntat eu refrenul la “Îngerul”... Mă 
uitam la mutrele uimite din sală care nu înțelegeau de ce mi s-a permis să urc pe 
scena, fiindcă 50% din oamenii din acea sală cîntau mai bine ca mine. (Am scris 
mai sus că Guz nu a putut veni la acel concert din motiv de boală ca să nu spun că, 
cu o seară înainte, a pus pariu pe “Cine bea 
mai mult” cu un cunoscut comun de la 
Malina Mică. Problema era că, studentul de 
la Malina Mică era cam cu vreo 25 de kg mai 
greu ca Guz, cu vreo 4 ani mai mare și avea 
experienţă întărită pe astfel de pariuri. Nu 
mai țin minte sigur cu ce s-a sfîrșit el, însă 
rezultatul a fost acela că Guz dimineaţă avea 
nevoie de un lighean lîngă pat, multă apă 
minerală, multe lămii și multă-multă liniște. 
Însa, acea cu boala, era varianta oficială.) 

Uneori adormeam acolo la studiou, dacă se întindea treaba și ne 
supraoboseam.Nu ne intimidam să ne întindem acolo pe boxe, pe scaune, pentru 
a mai visa o dată albumul gata. Îl văzusem prima oară față-n faţă pe Anatol 
Dumitraș acolo, eram extrem de mîndru și spuneam la toţi că mă înregistrez în 
același studiou cu Dumitraș. 


De la început, mai înconjuram noi înjurăturile, dar pînă la urmă, am inţeles ca d-ul 
Macaru e băiat de gașcă și înjuram de scuipam pereţii pe acolo. Mai ales Sica, el 
era generatorul noilor înjurături, le hultuia, le combina, că scotea cîte una că nu 
puteai nici s-o desenez. 


3. Albumul “Neserios”. 


3.1. “Intro”. 


Intro-ul nu a intrat pe casetă. Nu știu din ce motiv, compania “Music 
Master” a hotărît că nu e nevoie nici de “intro”, nici de “outro” și nici de intrarea 
de 1 min. la piesa “Coasta de Sud” care a fost taiată. Cel mai probabil au facut-o 
ca să intre în niște limite de timp, probabil pelicula era scumpă. Oricum, nouă nu 
ni s-a dat lămurire și noi, nefiind “loni Suruceni”, “n-aveam nas” să batem cu 
pumnul în masă. 


În “intro” am rîs ca nebunii, crezînd că astfel subliniem neseriozitatea și deci 
semnifică “Neserios”. Cîteva minute nu puteam ride la comandă. Eram noi 3 și 
încă un prieten comun, însă pînă la urmă am început a rîde natural de cana lui 
Sica, pe care a luat-o cu el în camera de înregistrări, ca un adevărat “Baskov”, în 


cană însă, în loc de un whiskey fin, era ceva uscat de mai mult timp. 
3.2. “Neserios”. 


Textul piesei era scris de Sica. Noi doar am mai cizelat cîte ceva in bucăţile 
noastre. Sica scria texte multe. Avea vreo 2 caiete pline. Se numea iniţial piesa 
“Dă-i cu capu'n masă” și era la tema iubită a lui -“a/coolu/”. Eu nu inţelesesem din 
start ce avea Sica în vedere cînd a venit si mi-a zis: 


- Am un text afighennii, ca la Paraziţii karoce sau mai ciotkos încă, se 
numește “Dăi cu capu-n masă”. 


- Cum? Da pintru și si dai cu capu'n masă?. 


- Apu cînd bei ca jita pînă dimineaţă și adorni deam, apu chiși cu capu pi 
masă și atunși dai cu capu-n ea. 


- A-a-a! In sensu ista ? He-he! Ciotkos. 


Însă noi aveam nevoie de o piesă cu denumirea “Neserios”, aşa cum albumul 
purta aceeași denumire și așa se făcea. Deci, am modificat cîte ceva și i-am lipit 
denumirea cu “izolentă” albastra. 


3.3. “Cu-n pas în față”. 


v 


Probabil să fie cea mai veche piesă scrisă de pe album, poate după “Respect 
față de Leova” și “Rivalitatea”, care e chiar cea mai veche. 


“Cu-n pas în față” iniţial era piesa lui Sica și Guz. Intenţionau să o cînte împreună, 
însă, eu șmecher, m-am băgat și eu pe ea. Textul era scris de ei ambii. Partea mea 
e scrisă de Sica, cu unele modificări 
proprii. Piesa este un atac la 
persoanele care-s împotriva hip-hop- 
ului, și într-adevăr erau destui 
atunci. Apăruse ideea după un 
concurs care fusese la casa de 
cultură din Leova, unde hip-hop-erii 
au fost intenționat lăsaţi la coadă, 


din simplul motiv, că hip-hop-ul e 
neserios. Bine, poate n-a mai fost 
atît de strașnic cu concursul cela, da’ noi eram mai fierbinţi ca Sasha Grey în 


„a 
| 


punctele culminante din “creaţiile” în care își jertvește ea tinerețea, mai fierbinţi 
ca mazărea fiartă cînd vrei s-o guști fără să aștepți să se răcească și îti frigi limba, 
umblînd ca un retard în următoarele 3 zie cu botul fript. Eram mai răi ca Uzzi pe 
albumul “Deasupra tuturor” din 1997, mai răi ca Van Damme in “Krovavii sport” 
cînd se bate cu Bolo Yeung și se enervează 
și se bate fără să vadă nimic, că Bolo Yeung 
îi aruncase un praf în ochi. În sfîrșit, mai răi 
ca conducerea din 2013 a republicii 


noastre. 


Așa deci, răi și fierbinţi, ne supărasem, le 
arătasem “Fuck you” juriului si tuturor care 


se aflau pe acolo din administraţia orașului, 

că și ei își puseseră greul cuvînt și influențaseră decizia juriului de-a binelea. Ne-au 


chemat la poliţie, dar noi nu ne-am dus și ei nu ne-au invitat a doua oară că erau 


orgolioși. Noi însă, modești, nu ne-am cerut chemaţi iarăși, am stat cuminţi un 


anișor pînă la următorul concurs, unde am ieșit cu “Îngerul” „unde Guz pe refren 


cîntă chiar!, așa cum le place și maeștrilor din juriu. 


3.4. “Îngerul”. 


li 

za 

e | 
n | 


Liu au ALI 


1. NOISEON - Manifest 

2. KLAN MAFIOT - Realitatea 
3. SÂNGE LATIN cu GUZ - Ascultă-mă mamă 
4, GOGISH & BRO - Poietul 

5, HULIGANII - Doi huligani 

6. CARTIERU - Încercarea 

7. PROTECT - Recunostintă 

8. ZIGZAG - Sac de lei 

9. LV'S KLAN - Îngerul 

10. TRAFIC - Hip-hop non-stop 
11. KLAN MAFIOT - Strada 

12. SÎNGE LATIN - Dusmanii 


13. NOISEON - Mama (full version) 


piesă. 


E piesa cu care apărusem pe compilaţia 
“Legea Străzii” și cu care ocupasem locul | la 
concursul “Hip-Hop în Sud” in 2001 la Leova. 
Textul era scris de mine încă la Cluj. Era inspirat 
dintr-un caz real, pe care mi-l povestise un 
prieten și coleg din Ungheni. Cu mici 
modificări, toate s-au întîmplat chiar așa cum e 
povestit in text. 


Eu eram foarte mîndru de acel text, era așa în 
stil “classic rap”, Warren G, Nana sau Down 
Low. Aveam nevoie de un instrumental bun la 
această piesă. Fiind noi într-o seară la un 
apartament la Leova unde ne adunam des cu 
toții, Guz a cîntat la clapă motivul de la 
compozitorul Eugen Doga: “Ta-dam-dam-dam- 
dam, Ta-dam Da-da-da-da-dam, ta-ra-ra-ra-ra- 
ram...” mda, rău că nu se poate transmite 
melodia prin litere tipărite in word. Am rămas 
împușcat în inimă de plăcere și i-am zis lui Guz 
că dacă face acest instrumental facem hit din 


Nu vroia el din start să rămană singur la “hată” să cînte din Eugen Doga sîmbătă 


seara, cînd toţi își umflă cireașa. Și cît de mult aşteptam noi sîmbăta!! Sîmbătă 


seara nu prea mergea Eugen Doga, mai degrabă un “..nu gde je vi devcionki, 


devccionki, devcionki, s karotkimi iubcionki, iubcionki,iubcionki...” sau cel puţin un 


“veter s moria dul, veter s moria dul..”. Era un fel de mic “anul-nou 


ma 
| 


n fiece 


săptămînă. Însă, Ionică iubea muzica mai tare decît “Veter s Moria dul” de la 

discotecă și a fost de acord să rămîmă ....bine, mai era și faptul că noi cu baieţii 
am ieșit repede din casă și am incuiat ușa pe dinafară. Tocmai după asta Guz a 
decis 100% că rămîne. Am mers la discotecă el a rămas să compună 
instrumentalul. S-a prefăcut că din propria iniţiativă a rămas. In schimb îl pupau 
toți cînd ne-am întors chercheliţi de la discotecă și el ne-a arătat instrumentalul. 
Ne-a mai cîntat și refrenul pe el, compuse deci și linia melodică. Eram foarte 
plăcut surprinși. Mai ales cînd a ridicat notele celea de sus “La ce-e-er, la ce-e- 


I” 


er!!” , un prieten, îi ziceam Dostoevskii, a zis: “Nifigas sibe! Fix ca Kirkorov!” . În 
anii ceea ăsta era un compliment de calitate superioară. Deci piesa era un punct 


forte pe album. 
3.5. “La mine-acasă”. 


De fapt, asta era piesă 
hit pentru leoveni. Ea nu 
mergea atit de bine la ascultat 
în casetofon , dar făcea 
minuni la concerte. Șiretlicul 
nu era foarte mare. Am făcut 
o piesă unde se strigă pe 
refren “Leova!!”, normal că în 
fiecare o să joace simţul 
patriotic și va striga și el sau 
cel puţin va ridica o mînă în 
sus. Mai ales că pe la concerte 
toţi erau de-a binelea 
aghezmuiţi și se știe, un moldovean beat e mai patriot ca Mel Gibson in filmul 
“Patriot” sau “A brave heart”, că el e patriot în ambele. Cu asta și am cîștigat în 
acea piesă, deși are și un text optimist și o melodie revoluționara.Da, da , aveţi 
dreptate, e nevoie de mai oprit din trompetele celea de pe refren și noi să 
strigăm... în șoaptă, însă atunci cînd am scris-o, în 2001, asta era “samii smak”. 


3.6. “Ultimul Cuvînt”. 


E piesa căreia i-am scris eu textul. Îmi plăcea foarte mult la acel moment. 
Eram Influențat de Eminem în acea perioadă și vroiam să scriu ceva care să redeie 
sentimente asemănătoare cu cele care se simt după audierea pieselor lui. 

Instrumentalul din cîte ţin minte, Guz îl avea compus demult pentru o piesă 
proprie, care însă nu a mai apărut pe album. 


Așa cum scrisesem eu textul, mă tot tîrguiam cu mine însumi care strofă s-o recit 
eu. Eram mult timp pentru strofa III, apoi chiar inainte de a împărţi textul m-am 
mutat pe strofa |. Și în ultimul moment mi s-a părut strofa II fix pentru mine. Apoi 
îmi părea rău că n-am luat-o pe a 3-a, pe-a lui Sica. 


3.7. “Locul nostru”. 


E o piesa iarăși a lui Guz și Sica și iarăși despre Roza, cartierul lor. 
Intenționau sa o cînte împreună,însă eu, nemernic, m-am băgat și de această 
dată. 


În general, ei des aveau planuri împreună. Stau și mă gîndesc, poate vroiau să-mi 
dee papucii și eu nu stiam? Era chiar și varianta să schimbăm denumirea din “LV's 


„a 

Klan” în “Rozza Klan”. Dacă o schimbam, la sigur găseau motiv să mă dea afară din 
trupa înființată de mine. Erau să-mi zică ...cred că Guz incepea discuţia primul, 


deși e mai mic de ani ca Sica: 


-“Ciuvac, ni v abidu da vez 
că tu nu ești di pi raion di la noi, 
nu ești rozovskii, iaca fă-ţi 
formaţie cu Golanu din Singe Latin 
că el îi tot din ţentr ca și tini. Roza 
fi di ani di zili teritorii aparti di 
Leova. Aiși și bateanea meu s-o Sg ag: 
născut și bateanea lu Sica, da tu? e a | 
Radașii tăi vaabșe îs din satu 
Tigheci. Ni v abidu..” 


El era să fie îmbrăcat în cămașă în pătrăţele, descheiat la gît, deși rapperii atunci 
umblau încheiaţi la gît, ca Uzzi, da’ Uzzi ca Eazy-E. El era să fie descheiat, la 2 
bumbi chiar, chel și cu Vanea Enache alături. Enache nu era să spună nimic, dar 
era să stee atent la discuţie, “daci șeva”. Sica, tocmai dupa asta era să intervină: 


-”Tose, eu tut nipriciom, prosto Guz așa vre, nii ni-i pofig ca atare... hai băi 
să lăsăm bazaru ista levii hai la mini mai ghini să-i zapizdim cîte-un pahar de jin ca 
lacrima lu” făt-frumos”. 

Insă, mă bucur că asta e doar fantezia mea bolnavă și nu s-a întîmplat așa 
ceva.(Apropos, Vanea Enache despre care am scris mai sus, îmi administrează în 
prezent site-ul meu: www.Kapushon.com. și pe-a lui Guz la fel: www.Ivan- 
Guz.com ). 


Ţin minte, cînd Guz făcuse instrumentalul la această piesă, era la văru-său la Roza 
și noi cu Sica venisem la el că îl pierdusem de vreo 2 zile. El ne-a aratat mîndru 
acel instrumental.Mai ales începutul, unde sunt sunetele celea întinse. Bine, în 
varianta de pe album e refăcut instrumentalul pe calculator, însă prima variantă, 
făcută pe clapă suna șmecher de tot. El era mîndru că acel sunet l-a făcut umblînd 
la roticica ceea mică din stînga de la clapă. Dacă știai să lucrezi și cu ea, puteai să 
te crezi profi. 


La varu-său în deal era bine, fiindcă era casă nouă, adică era în construcţie încă, 
pe unde se făcea reparaţie, pe unde erau numai pereţii, însă, asta ne permitea să 
fumăm și să scrumăm jos, să scuipăm cojile de răsărită. Dacă se vărsa vin pe jos 


nu era nici o problemă, era o adevărată atmosferă de a face instrumentale de rap. 


Eu mai apoi am înţeles de ce el nu le făcea acasă, da-și înhăma clapa în spate și se 
ducea la văru-său la stroikă. 


Aici fiecare și-a făcut textul său. Ei rideau tare la înregistrare în momentul 
cînd eu înregistram începutul la bucata mea, unde strigam “Maru-u-u!”. Nu 
întelegeam de ce rîd, dar se înegreau deja la față și am început a ride și eu. Am 
ieșit din criză peste vreo 20 de minute. 


3.8. “Bere dupa bere”. 


E iarăși scrisă de.... corect, Sica. 
Tare-i plăcea lui să scrie despre alcool. 
Deși, bucata lui Guz e scrisă de el însuși. 
El nu s-a împăcat cu textele lui Eduard și 
și le-a măzgălit singur. Textul ca textul, 
în stil parazit, înjurături, băutură, nu 
știu ce, însă mie îmi plăcea tare 
instrumentalul. Avea el ceva “kaciovii”, 


și la concerte prindea bine. 


În această piesă eram tare mîndri de fraza “Berea cu bomboane-i ca hip-hop-ul cu 
playback”. Cînd mai tîrziu dădusem un interviu în ziarul “Flux”, le-am zis să 
denumească interviul cu această frază. Ei l-au denumit “LV's Klan critică viciile”, 


însă noi oricum am încercat. Am și acum pe la tata prin arhiva de acte acest ziar. Și 
la mama lui lon tre’ să fie. Vreodată, peste ani, cînd lon Guz va fi vreun “Jimmy din 
Tanţor Disko”, mama lui Guz va face avere pe toate materialele care le strînge, 
cred că la ea se află toată arhiva. 


Ne plăcea tare în strofa II, bucata lui Guz, noi atunci ziceam că e fix ca Snoop Dog 
și ne căcam pe noi de kaif. 


În strofa III, Sica chiar a scris un text bunișor. Mie personal îmi plăcea faza cu 
dialogul între mine si Guz: “Cel mai bun amic ” “Ăsta-s eu?” “Nu tu, vinu..” 


Sau “..tîrfa vine la tine, pe un pahar de vin” “Vii fă?” Şi mai ales “Facem rime pe 
veceu sa-i frecăm pe toti în top”. Bine, noi aveam și o altă variantă aici: “Facem 
rime pe veceu să-i frecăm pe...”, dar nu mai spun pe cine anume, chiar de a trecut 
timp. Pentru acele vremuri era binișor. 


3.9. “Rivalitatea”. 


Pe aceasta am scris-o eu, încă în 1999, cînd, pînă a ne numi “LV's Klan”, ne 
numeam “Trupa X”. Tot ea a intrat și pe primul album, “Pentru bani”, despre care 
am povestit la început. Varianta de pe acel album era recitată de mine, Sica și un 
băiat de la Roza, care dorea să devină MC, îi spunea “Ulian”, era un prieten 
comun de-a lui Sica și Guz. Nu știu de ce nu a mai devenit el MC, fiindcă bucata lui 
suna mai bine decit a mea, a lui Sica și a lui Guz, luate împreună, pe varianta nouă 
a piesei. 


Da Cartier - x il ie 

În general, la Roza erau mulţi iubitori de rap și unii din ei mai și recitau. Cred că, 
totuși, trebuiau ei să-și facă “Rozza Klan” cu toții cîți erau ei acolo. M-am băgat eu 


| 


cu “Îngerul” și cu “La mine acasă” ale mele, de le-am stricat toată malina. 


Textul nu este un caz real, vroiam doar să scriu ceva gangsta, că așa era moda 
atunci în rap și nu prea aveam de unde mă inspira, fiindcă cel mai gangsta ce 
văzusem eu pînă în 1999 erau vreo 2 bătăi în spatele școlii și vreo 2 jointuri 
fumate cu mare frică în cimitirul orașului Leova. Așa că am fost nevoit să mă inspir 
dintr-un film. Instrumentalul era făcut în stilul liric a lui Guz de a face 
instrumentale. Îi ieșeau bine în acest stil să le facă. 


3.10. “Pe patul de moarte”. Despre Huliganii. 


Piesă în 
colaborare cu 
trupa “Huliganii”. 
Nu pot ști sigur, 
însă, probabil 
Huliganii, Ginta și 
Bro, au fost cam 
primii rapperi de 
pe la noi. Bine, 
cam tot pe atunci 
am apărut și noi, 
însă se spune că unii din ei au apărut prin '97 '98. Nu aveam cum să știm de ei, 
deși la Leova fiind, ne interesam de mai exista și alţi rapperi în Moldova. Astfel, în 
2000 fusesem la Chișinău la primul concert B.U.G. Mafia în țara noastră, la 
“Teatrul de Vară”. Concert unde, probabil multe fetiţe și băieței tineri au simțit 
primul orgasm, erau toţi plînși, uzi, iritați... Probabil anume la acel concert B-Zar 
îi furase chipiul lui Uzzi, după cum am aflat mai apoi. La acel concert, în 
deschidere au ieșit și cîteva trupe, printre care și una hip-hop. Era trupa 
“Imperial”, care mai apoi s-a transformat în “Huliganii”. Nouă ne-a plăcut mult de 
ei, mai ales de faza cînd au strigat “muie pentru primul rînd!”. În primul rînd se 
afla poliţia. 


După asta ne tot interesam cum putem da de ei. Aveam un cunoscut mai mic ca 
noi din Chișinău, îi zicea Artiom, nume de scenă “Gang” (dacă nu greșesc.). Elo 

dădea în engleză (excelent de bine), mai ales pentru timpurile de atunci cînd 
lumea vorbea engleza mai mult prin semne. Avea trupă atunci, cu actualul rapper 
“Gasha”. Artiom deci venea vara la bunică-sa la Leova și din vorbă-n-vorbă, ne-a 
zis că poate să ne facă rost de numărul de telefon a lui Petru din Huliganii, acum 
cunoscut ca “Kepha”. L-am sunat direct pe numărul de la domiciliu, că mobilele 
veneau abia spre noi de peste ocean și aveau doar bandiții. Noi, din păcate sau 
din ferecire, nu eram bandiți. l-am invitat la un concert de la Leova comun.Băieţii 
au venit, s-au prezentat foarte bine, ne-am cunoscut, am băut pivos și ne-am 
înțeles de o viitoare colaborare. Iniţial la acel concert vroiam să-l aducem pe Bro, 
că mă rog, afro-american(să nu mi se spună că-s rasist).Oricum, băiatul își făcea 
treaba de artist cît se poate de bine, însă el a zis că vrea să vină cu 2 mașini. Nu 
mai știu care era motivul, însă asta era “raiderul lui”. Noi nu aveam bani să 
achităm pentru 2 mașini drumul dus-întors pentru 100 km, așa că ne-am bucurat 
că Huliganii au fost mai modești și au venit înghesuiți, într-o singură mașină 5 
oameni. Au procedat “po pațanskii”. 


Am pus la punct piesa la care trebuia să 
colaborăm, adică asta despre care merge 
vorba, “Pe Patul de moarte”. Iniţial ea se 
numea “Tot ce-a fost”, însă la cererea lui 
Petru(Kepha), am schimbat denumirea în “Pe 
patul de moarte”. 


Petru a venit la înregistrare răcit, îl cam i wr A 
durea gîtul, vroia chiar să amînăm la sii [ATENȚIEI 
înregistrarea, însă pînă la urmă a zis că trage 
așa. Domnul Mihai nu a venit la timpul stabilit (ca-ntotdeauna aproape). Întîrziase 


cu vreo 45 de minute. Am fost nevoiţi să așteptăm în hol unde era curent, 


împreună cu Huliganii, că veniseră împreună cu Mihai (Spisha), al doilea membru. 


Din acest motiv risca să agraveze starea lui de boală. Tocmai de asta a fost din 
start supărat pe d-ul Macaru. Apoi dintr-o oră care ne mai rămăsese la dispoziţie, 
d-ul Mihai ne-a oferit vreo 30 minute motivind că e foarte grăbit. Astfel l-a pus pe 
Petru în situația să grăbească lucrul și pe noi într-o situaţie neplacută, așa cum i-a 
intimidat pe invitații noștri. 


A înregistrat Kepha în graba, însă la ieșire spune că, hai să-l așteptăm afară să 
vorbim cu dansul “altfel”. Noi, nu eram prea încîntaţi de idee, așa cum aveam de 


21 


înregistrat încă vreo jumătate de album la el. Pînă la urmă ne-am mai aerisit 
creerii și nu am mai așteptat pe nimeni. Am mers la bar. 


3.11. “Coasta de Sud”. Despre T.R.A.F.I.C. și Sînge Latin. 


În acea periaodă știau toţi de războiul din state între grupările rapperilor 
West Coast și East Coast. Era ca un fel de “Santa Barbara”. Cine și ce a mai aflat 
despre acest război, care mai născocea pe loc cîte ceva, că nu era internet ca să 
poţi afla adevărul, însă tuturor le plăcea această idee de a se “beef”-ui în piese. 
Chiar și trupele românesti se cam “trimiteau”. Era vorba de gruparea B.U.G. 
Mafia, La Familia, M&G, fiind ca un fel de “West Coast” și de cealaltă parte Racla, 
Gheto Dacii, Pirats Klan, fiind un fel de “East Coast”. Din una-n alta, mai mult 
artificial, am stîrnit noi, la noi în oraș, niște neînţelegeri între noi — “LV's Klan” + 
“T.R.A.F.I.C.”, împotriva la “Singe Latin” și “Cifra 2”. 


“T.R.A.F.I.C.” se descifra “Tactica Rapperilor 
Abordată Fără Indicaţiile Conservatorilor”. 
Asta suna destul de “po rapperski”. Era Albu, 
care acum e Byte și cu care mai apoi am fost 
împreună în “Moara Stricată” și mai era Profu. 
Numele de scenă a fost primit foarte bine de 
apropiații MC, fiindcă, chiar îi stătea bine - 
“Profu”. Din cauza că, deși era cel mai mic din 
toți care ne adunam noi hip-hop-eri, avea un 
volum de informaţie foarte mare și pricepea 
multe lucruri. Reușea să fie și elevul exemplar 
și rapperul pe măsură. 


Noi îi asociam pe ei cu trupa franceza “NTM”. 

Aveau ceva în stil de la francezi și parcă și 

pronunţarea uneori, părea puţin francofonă. Sau poate era o iluzie care s-a 
format, din motivul că știam că ei ascultau “NTM” și mai aveau și o piesă mixtape 
pe un beat de la ei. 


Trupa T.R.A.F.I.C . era cea mai apropiată de LV's Klan. Cam pe la toate concertele 
dacă participa una din ele, participa și a doua. Formula respectivă însă nu lucra și 
pentru Sînge Latin și alte trupe din oraș. 


La acel moment se adunaseră la Leova cam vreo 10-12 trupe de hip-hop. Mulţi 
începători, însă, oricum eram mulţi, de aceea am și spus pe aceeași piesă despre 

un anumit “focar al hip-hop-ului”. Banal sau nu, nouă ne plăcea că era “avijănii”. 
Am ales să ne războim cu cei care erau mai puternici, adică cu Sînge Latin. 


În Sînge Latin era Cristian, care mai devreme fusese în trupă cu Guz, în “7apte- 
7apte” și Octavian(cărui întimplător i s-a lipit porecla “Golanu” și care i-a cam 
rămas și pînă acum, mai mult in cercul nostru). 


Neînţelegerile au inceput de la un instrumental care-l făcuse Guz la clapa lui 
Cristian, pe cînd erau împreună în aceeași trupă. Așa cum Guz plecase din ea, 
hotărîse că dacă tot el a făcut acel intrumetal, e al lui, fiindcă ei ca trupă așa și nu 
l-au mai folosit. Noi imediat am scris un text destul de bunișor pe el. Însă Cristian 
hotărîse că așa cum instrumentalul a rămas în clapa lui, și minusul rămîne al lui. 
Deși, probabil, fiind ambii în trupă, lucraseră împeună la el. Oricum, Cristian la 
discotecă ne-a chemat afară să discutăm despre această incomoditate și noi 
ameţiţi, normal, și ei ameţiţi, normal, am îneput a ne hămăi și întinde pe acolo. 
Nu ne-am batut, “am fost civilizaţi”, dar se adunaseră mulţi pe acolo după casa de 
cultură. Eram copii. 


De aici am rămas supăraţi unii pe ceilalți și din mîndrie nu am mai folosit acel 
instrumental nici noi, pînă în prezent, nici ei. 


Dar au urmat piese precum “Dusmanii” din partea lor, care apăruse pe “Legea 
Strazii”, apoi “Criticilor mei” pe o altă compilaţie de la “Music Master” și care era 
chiar un hit în Leova și probabil și-n ţară. Mie îmi plăcea acea piesă. Ei incepuseră 
să fie promovați binișor de “Music Master” și dacă nu se retrăgeau, probabil 
ajungeau o trupă mare. Cristian era un bun compozitor de melodii, Octavian 
generator de idei și un bun afacerist. Mai erau prieteni ei cu trupa chișinăuiană 
bine cunoscută în acea perioadă “NoiseON”. Eu tot aşteptam o colaborare între ei, 
însă n-a fost să fie. 


Noi nu am scris nici un răspuns. Hotărîsem să ne concentrăm pe muzica care vrem 
s-o facem și să nu căutăm beef-uri. Ne tineam la distanţă. Deseori făceam 
adunări cu hiphoperii din Leova. Noi aveam barul nostru unde ne întîlneam, ei al 
lor. Știţi cum e versul cela de la B.U.G.: “..tu stai p'a ta eu stau p'a mea/ Rămine - 
asa!”. 


Noi eram foarte mîndri că avem și noi West Coast si East Coast. Noi ne 
consideram “West”, că eram fani și 2pac. Deși, nici ei nu erau nici un fel de “East”, 
fiindcă ei ascultau mult trupa Il-Egal, care făceau același Gangsta Rap ca și B.U.G. 
și La familia. Dar, așa ne plăcea nouă să credem. 


Împăcarea noastră a avut loc peste 
vreo 2 ani, prin intermediul trupei Alby 
T.R.A.F.I.C., și mai ales a lui Albu(Byte), 


bunul nostru prieten din prezent. S-a 


întîmplat asta în iarna 2003, cînd 
înregistram deja albumul. Eram la Leova și 
ne adunasem la Albu acasă, la bucătărie. 
Afară era ger, Albu are vin bun, sobă, 
“lejankă”. Noi cu toții ne-am adunat cam 
întîmplător la el acasă, cînd părinţii lui nu 
erau. Nu aveai cum să nu te împaci în acea 
atmosferă, ne era prea bine. 


Odată cu împăcarea am zis că suntem Aflat sub vesnica dorinta si lupta de-a produce.. 
“Coasta de Sud” toţi împreună, așa cum 

suntem de la Sud. Am hotărît să aghezmuim această unire prin piesa cu același 
nume și s-o punem la noi pe album. 

Astfel, am venit toată gloata de 7 puști, la Chișinău la înregistrare. Refrenul îl 
făcusem în parcul central sub nasul clasicilor, înainte cu 20 minute de a intra în 
studiou. Eram toţi veseli și beţi. A ieșit ce a ieșit. Domnul Mihai era cam stresat de 
atita gălăgie, dar i-am promis că e unica piesă cu atiţia invitaţi pe ea. Aceea a fost 
unica colaborare între noi și Sînge Latin, însă am rămas prieteni. Cînd am mai 
crescut „des rideam de perepeţiile noastre copilărști West si Est Coast. 


La această piesă am filmat și un videoclip în toamna 2003, însă, așa cum LV's Klan 
în scurt timp s-a destrămat, la fel ca și T.R.A.F.I.C. și Sînge Latin, nu am mai scos 
clipul. Deși, uneori tot rideam cu Guz să-i dăm drumul acum, peste atîția ani. 


3.12. “Outro”. 


Vroiam să facem și noi outro așa cum făceau toţi. Am hotărît să facem un 
fel de “fishkă”: să se audă ca în depărtare niște bucăţi din piesele neintrate pe 
album. Fiindcă am avut pentru album vreo 20 de piese, dar din lipsa de bani nu 
am putut să le băgăm pe toate și am ales pe cele mai bune. Deci, ceea ce se aude 
pe outro, sunt niște stiîlcituri de versuri din piesele neintrate. Oricum, pe caseta 
originală acest outro nu a intrat, după cum am mai spus, fiindcă așa hotărise 
domnii de la “Music Master”. 


4. În căutarea norocului. 
4.1. Eu la Cluj. 


Trebuia să plec 
urgent la Cluj după 
terminarea 
albumului, că mă 
gîndeam că o să-mi 
înmiîne fișa de 
exmatriculare chiar la 
vama de la Leuseni. 
Ei bine, era varianta 
să trec pe la vama de 
la Ungheni... 

Ce-i drept îmi era deja destul de “po barabanu” de universitate. Eram prea plin de 
orgoliu de album și chiar aveam așa un fel de îngîmfare manelistă în mine. Însă 
profesorii de la Universitatea Tehnică din Cluj-Napoca mi-au călcat trufia în 
picioare și chiar au jucat o peleniţă pe ea, chiar în cabinetul rectorului. La sfîrșit, 
după ce au obosit de dans și eu roșu-violet de rușine și ură pe ei, mi-au zis verde-n 
faţă să mă gătesc să rămîn repetent acel an, fiindcă nu e real să dau atîtea 
restanţe pînă la sesiunea din vară și nici să mă pregătesc de sesiune, așa cum 
lipsisem binișor. Nu mai conta, aveam album. Știu că acum nu mai înseamnă atit 
de mult un album și nu s-ar merita așa jertve. Acum e mult mai ușor: calculator nu 
are numa' moș Toader în bordeiul de la stînă și Cedryk, că a zis că se dezice de 
privilegiile progresului tehnologic. Deși, de moș Toader nu-s atît de sigur.. 


Și, mai scoţi de pe torrentsmd.com un “Fruity Loops”, măcar și unul mai vechișor, 
alegi o tobă și un bas ca la “Dre”, niște viori ca la francezi și “na tebe bitok 
bratok”. Texte ca texte, cine nu știe a rima masă cu casă , mine cu tine și plinge cu 
sînge? 


Urci pe youtube, scrii pe facebook “pafosna”: “NEW! NOUA MEA PIESĂ! E-e! 
IOPTA!!!DA-ȚI LIKE!!” și unii dau “Like” ca să te bage-n datorii. Altă dată cînd urcă 
el ceva, te simţi dator să-i întorci Like-ul înapoi. Așa, fără multe șiretlicuri, acum, 
vrei nu vrei, te promovezi.E mult mai ușor. 


Da, pe torrentsmd.com ca să-ţi faci cont trebuie să fii invitat de cineva, asta e 
“polnii jăsti”. Eu, prin 2009, nu găseam cine să-mi facă invitaţia, dar tare vroiam să 
“scaciesc na șaru”. Pînă la urmă, Artiom din fosta trupă leoveană “Billa Neagră” 
mi-a trimis invitaţie. În “Billa Neagră” erau: Artiom(Arta) și Amfibyano(cunoscut 


de mulți ca Vilimon). 

4.2. Sica la Roza. 


Bine, eu deci rămîn cu problemele mele la Cluj. Intrăm pe “Google Earth”, și 
ne îndreptăm spre orășelul Leova. Nu,nu lîngă magazinul “Leana”. Ne urcăm în 
deal spre autogară, ne urcăm, ne urcăm... am oboist, ne oprim cu cineva la vorbă: 
cu oricine ca-i știm pe toți. Trecem pe lingă cafeneaua “Trandafir”, întoarcem 
capul spre ea, după colţ se pișă unul beat. Ne facem că n-am văzut și mergem mai 
departe. 


Se pare că se termină Leova aici, dar nu, aici abia incepe Roza. Mergem mai la 
deal, unde vedem o poartă mare-mare parcă pentru “King Kong”, acolo e strada 
principală a Rozei. Îmi pare că aceea se și numește strada Rozalia. Dacă greșesc, 
mă va suna apoi Guz și-mi va spune: “Si ganești uăi, așeia nu-i Rozalia”. Da mie-mi 
va fi oricum, că lucrarea va fi pe net deja și nu voi mai putea schimba nimic. Sus, 
pe acea poartă mult timp nu a fost scris nimic, însă băieţii din cartier s-au adunat, 
au pus sîrmă de la sîrmă, chiron pe chiron și au ridicat inscripţia cu “ROZA”, sus 
deasupra porții lui King Kong. Poate nu e așa de important, însă mai spuneţi-mi 
vreun cartier în vreun orășel micut din Moldova, intrarea căruia să fie cu 
inscripţie. Am în vedere ceva solid nu cu cretă. În orașele mari normal că este. 
Cînd intri în Ciocana, și chioru vede inscripţia trufașă “Ciocana”. A, da: 
Roza=Ciocana, sau ceva de genu.. 


Și uite aici, pe aproape, e și casa lui Sica. Intrăm, da' nu chiar în ogradă, că dacă 
stîrnești toţi 15 cîini care locuiesc prin ogrăzile celea, și toţi îs dezlegaţi, apoi nu te 
ajută nici parkour-ul și te mai alegi și cu o fobie de cîini pentru cîţiva ani înainte. 
Autorul știe. Însă, de după colţ putem privi ce se întîmplă în ogradă. Privim deci: 
mamă-sa îl fugărește pe Sica cu mătura, din cauza că a băut vinul cel bun din 
butoiul de “nerjaveikă”. Așa că “drujbă-drujbă” da' mai bine “stînga-mprejur” și 
„la vale.“Ia tut nipriciom”. 


4.3. Guz la Chișinău, în lupta cu casele de discuri. 


A rămas, pe “Google Earth” să mergem la Chișinău să-l vedem pe Guz. 
Albumul tebuia scos pe piaţă, iarna era cam pe sfirșite. Trebuia de găsit pe cineva 
care poate multiplica albumul, și poate să-l pună în vînzare. De obicei o făceau 
cîteva case de discuri, sau mai bine zis case de casete, că discuri erau cam puţine. 
Era “CAN Records”, “Trimedial Music”,” Music Master” ,“Sălcioara Vascan” și 
poate mai era cineva, că nu eram specialist. Toate aceste firme aveau gherete cu 


casete prin Chișinău, prin pieţe, pe la staţii și chiar prin ţară. Care avea mai multe 


gherete, aceea și vindea mai mult și deci aveai mai multe șanse să devii cunoscut. 


Asta era “Music Master”, ea avea cele mai multe, apoi urma “Trimedial”. L-am 
sfătuit pe Guz să meargă pe la toate, să vadă fiecare ce propune. Cum s-ar spune, 
eram oleacă de bussinesmani. Noi ne gîndeam că se vor întilni directorii acestor 
case în centrul unei cîmpii pustii, de pe lîngă Strășeni, ca-n filmul “Brigada” .Toţi 
directorii vor ieși din mașini diferite, cu ochelari ca la Stalone, directorul de la 
Trimedial va avea între dinţi și un chibrit chiar ca el. Apoi directorul de la “Music 
Master” va face un pas în faţă ca “Kosmos” (Dmitrii Diujev) din același film și va 
spune moldovenește: 

-“Bratva, noi nu vrem război, da’ dacă a să șim nevoiţi, noi vom împușca. 
Pintru noi îi importantă această casetă “Neserios”. “Krîsa” nouă ni-o tin oamenii 
lu’ Diacov, așa că mai ghini lăsaţi-ne să o scoatem noi pi piață”. 


Însă, nu a fost chiar așa. De ce să mai înconjur? Nu a fost DELOC așa. 


Aceste firme erau cam împărțite cu domeniul muzical pe care deţin monopolul. 
Unele vindeau mai mult muzică străină, alţii mai mult populară, “Sălcioara 
Vascan” aproape numai muzică românească. Domeniul “hip-hop”, cum era și de 
așteptat, nu-l interesa pe nimeni, da’ absolut pe nimeni. Poate pe paznicul de la 
intrarea la “Trimedial Music”, însă paznicul de obicei nu prea decide multe într-o 
firmă. 


Guz, la 17 ani mai și arăta 
destul de tinerel și domnii 
importanţi, nu aveau ei cînd 
să se ocupe de “prostiile 
noastre”, că uite este o nuntă 
la Mereni și “kalimul” e mai 
important decît hip-hop-ul 
nostru de la Leova. Plus că, el 
acum e “lon Guzu”, da’ atunci 
el era “Vano Guz”. Noi, cei de 


prin raioane, eram chiar 

influenţaţi de moda criminală a anilor '90 și foloseam jargoane de mafioţi ruși 
chiar și-n declaraţii de dragoste. Plus că privirea ceea de “auzi uği tu și te-i 
afighit”, îi făcea lui Vano o imagine nu prea reușită în fața domnilor cu gîturile 
rozove și parfum cu feromoni. Așa deci, mă sună Guz, și-mi zice: 

- “Bratan papados. Am vlitit dijeaba în kapusti pa hodu. Pitușii sî 
striomănesc vaabșe niabasnovana să ne ei albumu...” 


Urmează-> 


Gruz->ruble-mprumutate de la Denis->pornit spre tarasă-> comandat vodkă cu 
lamiîe->iar vodkă-> iar vodkă-> întors iar la Denis->mai împrumutat ruble->luat și 
pe Denis cu mine-> la terasă bere Skol-> bere Skol->bere Skol-> băgat mîna în 
buzunar->bani puţini-> comandat bere Ursus-> bere Ursus-> Țuică “V33”, cea mai 
ieftină care există-> culcat-> a doua zi capul doare-> bani împrumutaţi de la Dima- 
> la Terasă, etc... 


4.4. “Music Master”. 


La sfîrșitul lui aprilie, am încheiat cercul vicios cu banii și terasa, m-am 
bărbierit, m-am îmbrăcat în hanoracul cu “Onyx” și crosurile “Riabak” și am plecat 
la Paște în Moldova, că așa făceau toţi. După Paște am plecat la Chișinău. Guz îmi 
spusese că dintre toţi, “Music Master” cel puţin au încercat să discute despre o 
eventuală colaborare, doar că nu a ieșit, cel mai probabil din cauza vîrstei lui. 
Poate directorului i-ar fi părut neserios acel 
puști. Însă, cel puţin părea sincer:”Un puști 
neserios a adus un album “Neserios”. 


Plus că, cu “Music Master” erau cele mai 
multe șanse de a lucre, fiindcă ei aveau deja 
experienţă de a scoate pe piață cîte ceva din 
hip-hop. Compilaţia despre care am mai 
vorbit, plus că ei pe compilaţii de muzică 
ușoară băgau des piese hip-hop, așa ca 
“NoiseON” ,”Kartier”,” Sînge Latin”, “Klan 
Mafiot”. Cu “NoiseON” și “Kartier”, din cîte 
știu, erau în relații ceva mai strînse decît cu 


ceilalți. 


Era acolo domnul Igor, avea cam în jurul la 35-37 de ani cred, însă dintr-un 
oarecare motiv era interesat de hip-hop. Nu sărea în sus de bucurie, însă era așa 
un fel de indiferență acceptabilă.El putea să asculte cel puţin ce vrei să-i spui și 
chiar putea să-ţi asculte 30-40 de secunde din piesa care i-ai adus-o. Dacă 
introducerea piesei ţinea 30 de secunde, erau șanse să nu-ţi fie auzită nici vocea 
de marele producător. Cred, de atunci mi-a și rămas obiceiul de a începe textul 

într-o piesă după primele 10 secunde. Domul Igor avea o modalitate foarte stranie 
de a decide soarta rapului tău. Dacă auzea vreo înjurătură, erai trimis frumos 
după ușă. Da' nu era vorba nici în asta. El putea să nu asculte o piesă bună și 
putea să stea cu gura căscată la niște texte destul de copilărești și obosite. Pînă la 
urmă nimeni nu a inţeles ce-i place lui, însă cîteva nuanţe le luasem la ochi: dacă 


” 


piesa avea refren cîntat(cum a fost la noi cu “Îngerul”), aveai toate șansele să 
primeşti un:“O-o!laka asta înțeleg și eu cîntec! îi bun paţanii, da trebu' de 
înregistrat înc-o dată. laca să vorbim cu d-ul Sergiu cand e liber studioul nostru. La 


noi e 400 lei ora, da'i studiou-studiou nu cumătrii”. 


Altă variantă era să ai pur și simplu un instrumental vesel și să strigi pe el ceva. 
Nu contează ce, dą’ trebuia să fie cu glas tare, cam așa cum strigi cînd joci fotbal: 
“Dă pas uăi mudacule!!!”. Lui îi plăceau strigăturile și un “iaka asta înțeleg și eu 
piesă” nu primeai, dar un “hai c'a să vedem, lăsați cînticu aiși”, era tot un rezultat 
bunișor. Dacă-l mai sunai după asta de vreo 2 ori și o făceai pe interesatul, el te 
lua de băiat sîrguincios și îti lua piesa, nu înainte de a te întreba de 4 ori: “Voi 


Leova sînteti că am mai mulţi di acolo...A-a..LV's Klan..da TRAFIC tot îs de-a vostri? 
Ei ghini dar..” 


Dacă aveai un accent cît se poate de românesc, la fel aveai șanse să nimerești 
printre “marii rapperi ai țării”. 


Bine, zis și făcut. Aveam eu cămașa albă cu dungi vișinii, cu care fusesem la balul 
de absolvire încă în cl. XII-a și cu care mergeam la examene la universitate. Însă 
după cum aţi înţeles, stătea cămașa cam de mult în dulap... 


Am îmbrăcat-o deci, mi-am luat blugii “străicevie” negri, îmi lăsasem puţin părul 
crescut ca să mă diferenţiez puţin, în România, de toți basarabenii. Așa mire cum 
eram, am intrat pe ușa firmei, cu emoţii, dar și cu durere'n ... că nu mai am ce 
pierde. La urma urmei facem mai multe copii a albumului și-l împărţim la 
cunoscuți. Vedeţi că, atunci nu prea era altă șansă să-ți pui în văzul lumii muzica. 
Necesita doar scoasă la gherete, că altfel rămîneai cu ea acasă. Internet... era el, 
însă calculatoare acasă aveau unităţi. Nu era youtube, soundcloud, etc.. era totul 
destul de primitiv. Din acest motiv ne și zbăteam noi cu caseta ceea, că dacă ar fi 
fost internetul la nivelul de astăzi , puneam albumul la download direct din 
studiou. 


4.5. Contractul. 


Era 13 mai. l-am prins în dispoziţie bună. Era domnul Igor și domnul director 
al firmei. Exact de cine aveam nevoie, nici mai mult, nici mai puţin. Dacă îl găseam 
doar pe d-l director, primeam probabil un refuz, fiindcă el era interesat exclusiv 
de muzică populară și de artiști deja consacraţi. Însă dacă-l găseam doar pe d-l 
Igor, poate primeam un accept de la el, dar se întindea și cu acordul d-lui director. 
El putea să nu fie pe loc, putea să fie în concediu și să mi se spună să revin peste 2 
săptămîni, însă eu peste 2 săptămini trebuia să fiu iarăși la Cluj, plus că peste atita 
timp el putea să uite, putea sa-i moară motanul și să nu aibă dispoziţie. Deci, așa 
cum i-am găsit, pe ambii în fotolii, era perfect. 


Am strălucit cu accentul meu românesc pe care îl șlefuisem în 3 ani pe tărîmul 
român, am mai adăugat niște cuvinte care se caută cu grijă prin dicționare, însă în 
România le mai foloseam cînd vroiam să agăţ vreo româncuţă. Mi-am arătat 
oricum o ușoară indiferența față de această posibilă colaborare între noi, că așa 
învăţasem într-o firmă ilegală din Cluj, în care vindeam pe la apartamentele 
oamenilor tot felul de căcaturi chinezești. Aveam deci idee despre o afacere. 


După speech-ul meu pe care schiţat îl învăţasem, a urmat o pauză. Eu transpirat 
de emoţii, d-l Igor transpirat de la căldură, d-l director netranspirat. Urmeaza un 
“Hai în camera de ascultare”. l-am dat CD-ul cu piesele, ne-am așezat în fotolii și a 
început albumul. Eu mă intimidam la fiecare vers care mi se părea mai banal. 
Pentru tineri era ok, însă în viziunea unui domn la cravată părea poate banal și eu 
mă gîndeam că poate să mă refuze. După cum am mai spus, el putea scoate 
concluzie despre o piesă după 20 de secunde. Astfel, albumul a fost ascultat în 
vreo 7-8 minute.Bine, dacă era vorba de album, le-a ascultat totuși mai atent. 

Unele, a zis că nu merg, însă, l-am înmuiat cu “Îngerul”, varianta reînregistrată, de 
data asta mai calitativ, “Pe patul de Moarte” cu Huliganii și el știa că Huliganii sunt 
demult în treabă. Însă după cîte îmi amintesc ei nu prea prieteneau cu d-l Igor. Cu 
“Coasta de Sud”, care i s-a părut o piesă excelentă. Am zis eu despre strigat și 
refren cîntat? Păi acest refren era și cîntat și strigat la un loc. Le-am băgat unele 
peste altele și a ieșit tocmai cum îi place dumnealui. Plus că mai erau pe piesă și 

“Sînge Latin”, cu care el era în relații amicale oricum. “Bere dupa bere” îi plăcuse 


denumirea. Am zis doar că avea slăbiciuni după lucrurile simple. 


Pînă la urmă a zis să-i aducem o poză pentru copertă și să aștept aici 5 minute să- 
mi aducă contractul să-l semnez, atunci, pe loc. 


Despre contract nu spun și înţelegerea din contract rămîne confidențială și pînă 
acum. Așa era scris acolo. Mă ţin de cuvînt. 


L-am semnat. Vreo 7-8 semnături în total, plus 7-8 a domnului director. El c-o 
mînă semna, cu cealaltă ţinea receptorul, că vorbea cu cumatru-său despre un alt 
cumătru comun. Mi s-a spus că vom primi și o anumită sumă de bani, numai în 
cazul unei anumite sume de casete vindute. 


4.6. Micul Bruce Lee. 


Guz mă aștepta la terasa de lîngă UNIC, că acolo se așteaptau unii pe alţii 
cei veniţi proaspăt din raioane sau cei ce au portofelele subţiri ca /phone-ul. Noi 
făceam parte din ambele categorii. 


l-am arătat foile semnate. El m-a rugat să-i lămuresc prin cuvintele mele ce o zis 

și ce înțelegere am făcut, că în foile celea e scris tot “nipaniatna”. l-am zis că 
albumul iese în vreo 2 săptămîni și trebuie să le trimitem o poză pentru copertă. 
Bani de pe el vom primi dacă vindem cel puţin 1000 exemplare.(Peste ceva vreme 
am fost anunţaţi că am trecut de 1.000 exemplare vindute. Să venim să ne ridicăm 
banii. Am fost, însă dintr-anumite motive tebuia să revenim în altă zi. Pînă la urmă 
nu i-am mai ridicat.) 


Ivan poate să se bucure fără 
să arate asta. Noi cei 
aproapiaţi știm asta și nu 
atragem atenţia cînd toţi se 
cuprind după o știre bună, 
însă el se uită atent într-un 
punct, de parcă a văzut un 
“Bruce Lee” mititel de vreo 5 


cm, care arată diferite trucuri 


Lasă 


și lui i-i interesant. Din acest 


motiv se uită atit de atent în 
acel punct. 


Fix așa și-n acel moment: eu 

cu zimbetul demult trecut de urechi, umblam cu “Chișinău Blondă” din colo- 
ncoace și tot fugeam spre “prilavkă” să mai iau ori vreo halbă, ori “areșki”, ori un 
pachet de “Hilton Lights”. Glumeam la fiecare pas de fericire, de parcă eram 


nepotu' lui Urschi. Guz însă, privea spre micul Bruce Lee, undeva pe lîngă 
scrumieră și din cînd în cînd zîmbea cu partea stîngă numai... Era mulțumit.. 


4.7. Altă poză calitativă nu aveam 


Am vrut noi să trimitem poză pentru 
copertă, unde suntem toţi 3 la Leova cu berile și 
ţigările în mînă, sau poză de pe undeva de pe la 
vreun concert, însă trebuia o poză calitativă. 
Aveam cîteva, care ni le făcuse un domn care 
lucra la ziarul “Sens”. Acolo o dată-n lună apărea 
interviu cu vreo trupă de hip-hop autohtonă . Și 
noi am mers la ei, vroiam și noi interviu, 
promovare. Am vorbit noi despre Leova noastră, 
despre “Hip-hop-ul cu playback”, am făcut 
pozele, însă ziarul și-a întrerupt activitatea chiar 
înaintea cînd trebuia să iasă și interviul nostru. 
Ghinion, da” “pofig”, mare brînză. În schimb 
aveam poze calitative. Pe ele le-am și trimis 
pentru copertă. Ei au ales-o anume pe acea în 
care stăm noi călăriți unul peste altul. 


5. Autogara din Cluj. 


Era data de 2 iunie, m-a sunat Sica la Cluj și mi-a zis că, caseta a doua zi va 
fi în vînzare. El era la curent cu vînzările casetelor, fiindcă avea prieteni la Leova 
care se ocupau cu cumpărarea-vînzarea casetelor. Cumva aflase. Într-adevar, pe 3 
iunie, Guz găsise caseta la 2 gherete din Piaţa Centrală. 


Eu eram în sesiune în România, nu văzusem caseta. Mă îmbătasem. În acea 
perioadă puteai să vorbești prin mesaje private pe site-ul bugmafia93.ro cu 
Tataee din B.U.G. Mafia, ceea ce era o mare bucurie. l-am zis că 3 iunie 2003 
pentru mine e cam ceea ce și pentru el 20 septembrie 1995(referindu-mă la 
primul album al mafioţilor pe piaţă). M-a felicitat călduros. Eram și eu mulțumit. 


Trecuseră vreo 2 săptămîni pînă primisem și eu caseta în mînă. O primisem 
prin autocarul Chișinău - Cluj-Napoca. Mi-o trimisese tata împreună cu un pachet 
și o scrisoare. Ţin minte, eram singur. Am primit pachetul, m-am așezat pe un 


scaun din autogară. E o autogară micuță și era și liniște spre seară. Mi-am aprins o 
ţigară și am desfăcut lacom pachetul. Am scos caseta... Eram atît de mîndru! Doar 
că din scrisoarea primită, am aflat de la tata că mă transferă la Chișinău cu 
învățatul, dacă tot nu vreau să fac carte aici:“..toţi copiii ca copiii, da’ tu rap... hip- 
hop...” Am înghesuit caseta și scrisoarea în același buzunar cu actele de la 
universitate... În acte, pe foaia de bază, jos, sub ștampilă, era scris cu negru: 
REPETENT. 


-Sfărșit- 


Moscova, 22 mai — 2 iunie, 2013 


